Hellvik stasjon

Hellvik stasjon er en jernbanestasjon som ligger på Jærbanen i Hellvik i Eigersund kommune. Stasjonen ble åpnet da Sørlandsbanen ble åpnet i 1878. I dag er det kun lokaltog som stopper på stasjonen. Tidligere stoppet også andre tog som kjørte Sørlandsbanen. Stasjonen ligger 18,1 moh. og 66,79 kilometer fra Stavanger stasjon.

Stasjonen har en mindre parkeringsplass samt parkeringsmuligher for sykkel og mopeder. Den er tilpasset funksjonhemmede med blant annet at plattformen har høyde som er tilpasset lokaltogene NSB type 72. Stasjonen har også et nedlagt stasjonsbygg.

Tidligere gikk jernbanen mellom Egersund og Hellvik i en annen trasé enn nå. Banen ble ombygget og lagt om fra smalspor (1067 mm) til normalspor (1435 mm). Da den nye banen ble tatt i bruk i 1948, ble deler av den gamle traseen overflødig.

I dag er den gamle traseen mellom Egersund stasjon og Hellvik stasjon blitt tatt i bruk som tursti, Hellvik folkesti. Folkestien går fra Hellvik bedehus via den nedlagte Maurholen stasjon til Egersund.

Eksterne lenker 

Jernbanestasjoner på Sørlandsbanen
Jernbanestasjoner på Jærbanen
Samferdsel i Eigersund
Jernbanestasjoner åpnet i 1878 i Norge
Byggverk i Eigersund